Καταπληκτική εμπειρία φιλοξενίας! Ο πραγματικός ορισμός του Airbnb!Πρόκειται για μια τριοροφη βίλα 210τμ! Στο ισόγειο βρίσκεται η είσοδος, το μεγάλο σαλόνι με τζάκι , η κύρια τραπεζαρία, η πλήρως εξοπλισμένη κουζίνα, το γραφείο της Ανθής και η τουαλέτα της. Υπάρχουν σκάλες που οδηγούν στον πρώτο όροφο όπου εκεί βρίσκονται συνολικά 3 κρεβατοκάμαρες εκ των οποίων η μια είναι της Ανθής , 1 μπάνιο κοινόχρηστο και η μεγάλη βεράντα με την πέργκολα που χρησιμοποιεί μόνο η Ανθή. Σκάλες οδηγούν και στον κάτω όροφο όπου εκεί υπάρχουν 2 μεγάλες κρεβατοκάμαρες, 1 μπάνιο, 1 υπέροχο δωμάτιο υδρομασάζ και ενιαίος χώρος με σαλονι, τραπεζαρία και 1 έξτρα μεγάλο ψυγείο μόνο για τους επισκέπτες! Ουσιαστικά οι χώροι που είναι αποκλειστικά για τους φιλοξενούμενους είναι όλος ο κάτω όροφος και οι κρεβατοκάμαρες τους. Η Ανθη χρησιμοποιεί κατά αποκλειστικότητα την κρεβατοκάμαρα της, την μεγάλη βεράντα με την πέργκολα, το γραφείο της και την τουαλέτα της ενώ οι υπόλοιποι χώροι είναι κοινόχρηστοι. Η χρήση της κουζινας είναι κυρίως για ελαφριά γεύματα. Επίσης η Ανθη έχει 2 σκυλιά εμβολιασμενα και τσιπαρισμενα που ζουν αποκλειστικά στους δικούς της χώρους, τα πηγαίνει βόλτα 2-3 φορές ημερησίως και δεν ενοχλούν καθόλου στις ώρες κοινής ησυχίας αφού κοιμούνται στο υπνοδωμάτιο της. Δυστυχώς οι γείτονες της δεν είναι το ίδιο υπεύθυνοι με τα δικά τους σκυλιά που ενοχλούν. Η Βίλα είναι πολύ όμορφα διακοσμημένη με ακριβά αντικείμενα και επιπλα! Η Ανθή διαθέτει όλα τα προσόντα που οφείλει να έχει ένας οικοδεσπότης δηλαδή είναι ευγενική, διακριτική, εκλεπτυσμένη, μορφωμένη και εξυπηρετική! Η Βίλα βρίσκεται κοντά στο αεροδρόμιο και πάρα πολύ κοντά στην παραλία με τα σύγχρονα γήπεδα παράκτιων αγώνων . Θα ακούσετε ήπιο θόρυβο από τα αεροπλάνα, από την κίνηση των οχημάτων στο δρόμο και απο τις διάφορες εκδηλώσεις γάμων και άλλων εκδηλώσεων που πραγματοποιούνται στον πολύ κοντινό σε απόσταση Ιππικό Όμιλο. Η στάση του λεωφορείου είναι στην γωνία και με το λεωφορείο μπορείτε να πάτε σχεδόν παντού σε όλο το νησί! Η θερμοκρασία πέφτει αισθητά τα βράδια και έτσι κοιμηθήκαμε υπέροχα χωρίς καν να χρειαστεί να ανοίξουμε ανεμιστήρες ή τα κλιματιστικά ! Τα στρώματα και τα μαξιλάρια είναι εξαιρετικά! Τα σεντόνια, οι πετσέτες και τα υπόλοιπα λευκά είδη είναι φρεσκοπλυμένα και μυρίζουν υπέροχα! Τέλος υπήρχαν φορές που λόγω ενεργειακής κρίσης για κάποιες ώρες δεν υπήρχε ρεύμα και μια φορά που κόπηκε η ύδρευση λόγω έργων για το νέο αεροδρόμιο αλλά ευτυχώς η Ανθή είχε προνοήσει και έφερε άμεσα βυτίο νερού. Συνιστώ ανεπιφύλακτα τόσο την πανέμορφη Βίλα όσο και την οικοδέσποινα σε όλους, ακόμη και σε όσους δεν είναι εξοικειωμένοι με την εμπειρία του να μένει και ο οικοδεσπότης στον ίδιο χώρο και αυτό λόγω του ήθους, της αξιοπρέπειας και της σεμνότητας της Ανθής.